Účastník ZPC	
Meno, priezvisko, titul:	prof. PhDr. Ľudovít Hajduk, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Drážďany, Nemecko	
Organizátor:	Technische Universität Dresden	
Termín:	18. – 21. február 2020	
Účel:	Rozvoj medzinárodnej spolupráce v pedagogickom výskume	
Rokovací jazyk:	nemecký	
Rámcový program	
Miesto konania ZPC (štát, mesto):  Drážďany, Nemecko
Nástup na ZPC (miesto, dátum, čas): Bratislava, 18.2.2020 o 11,00 hod.
Prekročenie štátnej hranice: 18.2.2020 o 12.00 hod. 
Ukončenie ZPC (miesto, dátum, čas): Bratislava 21.2.2020 o 15,30 hod.
Prekročenie štátnej hranice: 21.2.2020 o 14.30 hod.
Spôsob dopravy:  služobné motorové vozidlo

18.2.2020 – odchod do miesta konania, Bratislava – Drážďany, príchod a ubytovanie  

19.2.2020 – 20.2.2020 – pracovné rokovania na TU Dresden 

21.2.2020 – príchod do Bratislavy 
	
Stručný priebeh	
Riaditeľ Štátneho pedagogického ústavu Ľudovít Hajduk sa dohodol s výkonným riaditeľom Centra vzdelávania učiteľov, školského a odborného výskumu Martinom Neumärkerom, ktoré je súčasťou Technickej univerzity v Drážďanoch v Spolkovej republike Nemecko, na vzájomnej medzinárodnej spolupráci obidvoch inštitúcií. Stretnutia sa konali v rámci workshopu k internacionalizácii vzdelávania učiteľov, na ktorej majú predstavitelia školstva v Spolkovej republike Sasko eminentný záujem. Obaja riaditelia prediskutovali viaceré možnosti spolupráce v rámci školstva, prednostne v rovine vzdelávania a výmennej praxe  učiteľov  a odborného školského výskumu.
Najbližším styčným bodom bude medzinárodná konferencia v marci tohto roka v Drážďanoch, na ktorej sa zúčastnia aj odborníci zo ŠPÚ. Ďalším medzinárodným podujatím, na ktoré sú pozvaní zástupcovia ŠPÚ, je odborný seminár v Drážďanoch v novembri 2020. Riaditeľ ŠPÚ Ľudovít Hajduk upriamil pozornosť zástupcov Centra vzdelávania aj na pripravované odborné podujatia ŠPÚ. Zástupcovia Centra vzdelávania učiteľov, školského a odborného výskumu v Drážďanoch by mali vystúpiť s prednáškami z vlastných výskumných projektov na konferencii ŠPÚ o budúcnosti vyučovania nemeckého jazyka na Slovensku, ktorú realizuje ŠPÚ v apríli tohto roka v Kežmarku. Cieľom konferencie je zdôrazniť dôležitosť vyučovania nemeckého jazyka v základnej škole, vyučovanie jazykov národnostných menšín, podporiť metodiku CLIL v základnej škole, vytvoriť platformu na výmenu skúseností, príkladov dobrej praxe, ako aj na diskusiu k téme súčasného vývoja v oblasti vyučovania nemeckého jazyka a jazykov národnostných menšín. Záštitu nad konferenciou prevzal veľvyslanec Spolkovej republiky Nemecko Joachim Bleicker a veľvyslankyňa Rakúskej republiky Margit Bruck – Fridrich. Konferencia v Kežmarku je určená pre riaditeľov základných škôl, členov vedenia škôl,  učiteľov nemeckého jazyka, CLIL učiteľov (nemecký jazyk) a učiteľov škôl s vyučovacím jazykom národnostnej menšiny a s vyučovaním jazyka národnostnej menšiny. Na príprave konferencie ŠPÚ spolupracuje so Základnou školou-Grundschule v Kežmarku, mestom Kežmarok, Karpatskonemeckým spolkom na Slovensku, Spoločnosťou učiteľov nemeckého jazyka a germanistov Slovenska, Goetheho inštitútom v Bratislave a Súkromnou pedagogickou a sociálnou akadémiou v Košiciach. Riaditelia oboch inštitúcií sa vzájomne informovali aj o postavení učiteľov v Nemecku a na Slovensku. Učitelia a pedagogickí zamestnanci v nemeckých štátnych školách na všetkých stupňoch sú v štátnej službe. Prináša im to nielen finančné a dôchodkové výhody, ale aj status uznávanej autority v spoločnosti. Dohodli sme sa preto, že spolu s našimi kolegami v Drážďanoch pripravíme v Bratislave Okrúhly stôl s workshopmi o postavení učiteľa v spoločnosti a porovnáme obidva modely, aby sa o takejto možnosti začala diskusia aj u nás.

Odporúčania a závery	
1.	Pokračovať v rozvoji spoločných kontaktoch a medzinárodnej spolupráce s cieľom podporovať medzinárodné výskumné projekty SR a SRN.
2.	Pravidelná účasť výskumných a vývojových zamestnancov na spoločných vedeckých aktivitách.	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách vzdelávacích štandardov pre vzdelávacie oblasti. 
Výmena skúseností medzi zúčastnenými pedagógmi a podpora medzinárodných vzťahov v oblasti školstva a výskumu.	
Prehľad prinesenej dokumentácie a miesto jej uloženia	
-----
	
Spôsob zverejnenia výsledkov ZPC, prenos získaných informácií	

Správa zo ZPC bola zaslaná  ministerke školstva, vedy, výskumu a športu Slovenskej republiky. 
MŠVVaŠ SR zverejní výsledky ZPC na internetových stránkach ministerstva.	
Súhlasím so zverejnením správy na internete.	
Správu vypracoval: prof. PhDr. Ľudovít Hajduk, PhD. – riaditeľ ŠPÚ	
Dátum: 25.2.2020	
Správu schválila: JUDr. Mgr. Martina Lubyová, PhD.,  ministerka školstva, vedy, výskumu a športu Slovenskej republiky